text: मालूम हो कि, महाराष्ट्र में सत्तारूढ़ भाजपा के विधायक राम कदम ने मराठी में ट्वीट किया कि ‘बॉलीवुड और मराठी दिवा’ सोनाली बेंद्रे का अमेरिका में निधन हो गया. विधायक ने अभिनेत्री को श्रद्धांजलि भी दे दी. आधारहीन अफवाह पर यकीन करने के लिए ट्रोल किये जाने के बाद उन्होंने अपना ट्वीट हटा लिया. उन्होंने इसके बाद एक अन्य ट्वीट कर कहा, “सोनाली बेंद्रे जी के बारे में पिछले दो दिन से अफवाह उड़ रही थी. मैं उनकी अच्छी सेहत और जल्द ठीक होने की भगवान से प्रार्थना करता हूं.”